**สมาคมกีฬาจักรยานแห่งประเทศไทย จัดการแข่งขันจักรยานเสือภูเขาทางเรียบ ใจเกินร้อย ชิงถ้วยพระราชทานฯ สนามที่ 3 จังหวัดสิงห์บุรี**

วันนี้ (24 สิงหาคม 2562) เวลา 9.00 น.นาย ชำนาญวิทย์ เตรัตน์ ผู้ว่าราชการจังหวัดสิงห์บุรี เป็นประธานในพิธีเปิดการแข่งขันจักรยานเสือภูเขาทางเรียบใจเกินร้อย ชิงถ้วยพระราชทาน ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สนามที่ 3 จุดสตาร์ทหน้าบริเวณหน้าหลวงพ่อใหญ่ วัดพิกุลทอง จังหวัดสิงห์บุรี โดยมี นายศิริชัย ศรีเหนี่ยง รองผู้ว่าราชการจังหวัดสิงห์บุรีทหาร ตำรวจ นายอำเภอท่าช้าง หัวหน้าส่วนราชการ องค์กรปกครองส่วนท้องถิ่นและประชาชนทุกหมู่เหล่าชาวจังหวัดสิงห์บุรี ร่วมกิจกรรมเป็นจำนวนมาก โดย พลเอก เดชา เหมกระศรี นายกสมาคมกีฬาจักรยานแห่งประเทศไทย ในพระบรมราชูปถัมภ์  นายวิโรจน์ อำพรวิชัย เลขาธิการสมาคมกีฬาจักรยานแห่งประเทศไทย ได้จัดการแข่งขันจักรยานเสือภูเขาทางเรียบใจเกินร้อย และจักรยานปั่นเพื่อชีวิต Sport Tourism Bike4 All ชิงถ้วยพระราชทานฯ คณะกรรมการจัดการแข่งขัน ได้กำหนดจัดการแข่งขันทั้งสิ้นรวม 4 สนาม 4 จังหวัด ซึ่งในแต่ละสนามจะมีคะแนนสะสม และเมื่อทำการแข่งขันจนครบ 4 สนามแล้ว ผู้ที่ทำคะแนนสะสมได้มากที่สุด ก็ได้เป็นแชมป์ประเทศไทย และได้รับถ้วยรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปครอง ซึ่งนับเป็นเกียรติประวัติแก่ตนเองและวงศ์ตระกูลสืบไป

        สำหรับผู้เข้าร่วมการแข่งขันทุกท่าน จะได้รับเสื้อที่ระลึกและเหรียญรางวัลพระราชทานจารึกพระนามาภิไธ ย่อ “สธ" และสำหรับผู้ชนะอันดับ 1-10 ของรุ่น Av 40 ชาย-หญิง, Av 35 ชาย - หญิง และ Av 30 ชาย-หญิง จะได้รับถ้วยรางวัลเกียรติยศ